**Meistaranám í hreyfivísindum**

**Umsóknarfrestur er til 15. október, ef sótt er um innritun fyrir vormisseri 2015**

**Námsbraut í sjúkraþjálfun, Læknadeild, HÍ býður upp á nám til meistaragráðu (MS) í hreyfivísindum**

Námið er ætlað sjúkraþjálfurum og öðrum sem lokið hafa BS gráðu eða sambærilegu námi á sviði sem tengist hreyfivísindum. Ef um fullt nám er að ræða er reiknað með að námstíminn sé 2 ár, en einnig er boðið upp á hlutanám með vinnu sem getur tekið 3-4 ár. Námið er 120 ECTS einingar og samanstendur af 60 einingum í námskeiðum og 60 eininga rannsóknaverkefni. Í náminu verður m.a. lögð áhersla á hreyfistjórn, hreyfinám, hreyfigreiningu, tölfræði og aðferðafræði rannsókna. Með mismunandi valnámskeiðum og verkefnum má tengja þessa þætti inn á mörg svið sjúkraþjálfunar.

Auk skyldunámskeiða og valnámskeiða sem boðið er upp á í náminu er hægt að velja námskeið á MS stigi frá öðrum námsbrautum eða deildum innan Háskóla Íslands. Einnig má fá námskeið frá öðrum háskólum innanlands eða erlendis metin til eininga, sem og námskeið á vegum fræðslunefndar FS sem uppfylla kröfur námsbrautarinnar um gæði og námsmat.

Nemendur hafa kost á að taka þátt í rannsóknarverkefnum á vegum fastráðinna starfsmanna námsbrautarinnar þar sem hugsanlegt er að styrkir til rannsóknarvinnu séu í boði. Nemendur geta einnig komið með eigin hugmyndir að verkefnum og þau má vinna í samstarfi við utanaðkomandi samstarfsaðila. Kennarar Námsbrautar í sjúkraþjálfun eru þó að jafnaði umsjónarkennarar rannsóknaverkefna í hreyfivísindum. Nemendur sem skrá sig í meistaranám í hreyfivísindum geta hafið nám án þess að hafa ákveðið rannsóknarverkefni.

Frekari upplýsingar um framhaldsnám í hreyfivísindum er að finna á eftirfarandi slóð: <http://www.hi.is/laeknadeild/framhaldsnam_i_hreyfivisindum>

Upplýsingar um framhaldsnám í Læknadeild: <http://www.hi.is/laeknadeild/framhaldsnam>

Nánari upplýsingar um námið og rannsóknarmöguleika því tengdu veita:

Árni Árnason Sólveig Ása Árnadóttir Kristín Briem

Sími: 525 4007 Sími: 525 4074 Sími: 525 4096

Netfang: arnarna@hi.is Netfang: [saa@hi.is](mailto:saa@hi.is) Netfang: [kbriem@hi.is](mailto:kbriem@hi.is)